Halton Arp

Den Halton Christian Arp, gebuer den 21. Mäerz 1927 zu New York, a gestuerwen den 28. Dezember 2013 zu MünchenBig-bang-defying giant of astronomy passes away, war en US-amerikaneschen Astronom.

Den Arp huet op der Harvard Universitéit (B.A., 1949) studéiert an am CalTech (Ph.D., 1953). Duerno gouf hie am Joer 1953 wëssenschaftleche Mataarbechter vun der Carnegie Institution of Washington, fir déi hien am Mount Wilson-Observatoire an am Palomar-Observatoire gefuerscht huet.

Am Joer 1955 gouf hie Fuerschungsassistent op der Indiana University a 1957 Beamten um Palomar-Observatoire, wou hien 29 Joer laang geschafft huet. Zanter 1983 huet hien als onbezuelte Gaaschtwëssenschaftler am Max-Planck-Gesellschaft (MPA) zu Garching bei München an Däitschland geschafft.

Den Arp ass bekannt fir déi ëmstridden Theorie, datt d'Routverrécklung vun astronomeschen Objete wéi vu Quasaren net ganz grouss Distanzen uweisen. Domat bestreit hien eng vun de Grondlage fir d'Urknalltheorie. Geneesou vertrëtt hien eng alternativ Gravitatiounstheorie am Sënn vun der Le-Sage-Gravitatioun.

Hien huet och e Katalog mat ongewéinleche Galaxien zesummegestallt: den Atlas of Peculiar Galaxies.

 Auszeechnung 
 1960 Helen-B.-Warner-Präis

 Kuckt och 

 Um Spaweck 
  Arp's Catalog of Peculiar Galaxies - Websäit mat Foto vum Arp
  http://www.haltonarp.com/ HP vum Halton Arp

Kategorie:Gebuer 1927
Kategorie:Gestuerwen 2013
Kategorie:US-amerikanesch Astronomen
Kategorie:Helen-B.-Warner-Präis